39. ΑΠΟΦΑΣΗ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ.Β2/27/805 της 7/21 Απρ. 1982  (ΦΕΚ Β΄ 180) Αύξηση των συντάξεων του Ταμείου Ασφάλισης Τυπογράφων και Μισθωτών Γραφικών Τεχνών. Έχοντας υπόψη: 1.Τις διατάξεις της παρ. 4 του άρθρ. 1 του Ν.Δ. 4577/1966 «περί τροποποιήσεως και συμπληρώσεως διατάξεων» (ΦΕΚ 192/66 τ.Α΄). 2.Την 1245/29.10.81 (ΦΕΚ 679/5.11.81 τ.Β΄) κοινή απόφαση του Πρωθυπουργού και Υπουργού Κοινωνικών Υπηρεσιών «περί αναθέσεως αρμοδιοτήτων στους Υφυπουργούς Κοινωνικών Υπηρεσιών». 3.Τις διατάξεις του άρθρ. 30 του Νόμ. 1027/80 (ΦΕΚ 49/26.2.80 τ.Α΄). 4.Γνώμη του Διοικητικού Συμβουλίου του Ταμείου Ασφάλισης Τυπογράφων και Μισθωτών Γραφικών Τεχνών η οποία διατυπώθηκε κατά την 4066/31.3.82 συνεδρίαση αυτού, αποφασίζουμε: Στους συνταξιούχους του Ταμείου Ασφάλισης Τυπογράφων και Μισθωτών Γραφικών Τεχνών χορηγείται εφ’ άπαξ ποσό 10.000 δρχ. που θα συμψηφισθεί στις μελλοντικές αυξήσεις των συντάξεων του τρέχοντος έτους 1982. Το ποσό αυτό θα πάρουν όσοι έχουν συνταξιοδοτηθεί από το Ταμείο σύμφωνα με τις προϋποθέσεις του Κανονισμού Συντάξεων αυτού, σε συνδυασμό με τις διατάξεις του Ν.Δ. 4104/60 και Ν.Δ. 4202/61, όπως τροποποιήθηκε με το Νόμ. 825/78 εφόσον δικαιούνται να πάρουν το κατώτατο όριο σύνταξης. 